HMPRO มองกำไร 3Q/58 เร่งตัวขึ้นลุ้น 4Q/58 ทำจุดสูงสุดของปีแนะซื้อ
HMPRO มีมุมมอง NEUTRAL ต่อตัวเลขกำไรสุทธิไตรมาส 3/58 ที่ 803 ล้านบาท (+5% เทียบช่วงเดียวกันของปีก่อน แต่ -2% เทียบไตรมาสก่อนหน้า ตาม seasonal) ค่อยๆโตในอัตราเร่งขึ้นเทียบช่วงเดียวกันของปีก่อน ใกล้เคียงกับที่เราคาดไว้ตามผลการดำเนินงานที่ดีขึ้นต่อเนื่องของธุรกิจร้านเมก้า โฮมและความสำเร็จในการเพิ่มประสิทธิภาพในการทำกำไรภายใต้ภาพรวมกำลังซื้อที่ซบเซา (SSSG -2.7% ในไตรมาส 3/58) ขณะที่แนวโน้มกำไรไตรมาส 4/58 คาดจะทำจุดสูงสุดของปีตามอานิสงส์ทางบวกของ cannibalization ที่จะทยอยสิ้นสุดลงในปลายปี (9M15 มีผลต่อ SSSG ราว -2%) และการรับรู้รายได้สนับสนุนการขายประจำปี
28 ต.ค. 2558

บล.โนมูระ พัฒนสิน ระบุในบทวิเคราะห์ (28 ต.ค.) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO มีมุมมอง NEUTRAL ต่อตัวเลขกำไรสุทธิไตรมาส 3/58 ที่ 803 ล้านบาท (+5% เทียบช่วงเดียวกันของปีก่อน แต่ -2% เทียบไตรมาสก่อนหน้า ตาม seasonal) ค่อยๆโตในอัตราเร่งขึ้นเทียบช่วงเดียวกันของปีก่อน ใกล้เคียงกับที่เราคาดไว้ตามผลการดำเนินงานที่ดีขึ้นต่อเนื่องของธุรกิจร้านเมก้า โฮมและความสำเร็จในการเพิ่มประสิทธิภาพในการทำกำไรภายใต้ภาพรวมกำลังซื้อที่ซบเซา (SSSG -2.7% ในไตรมาส 3/58)
ขณะที่แนวโน้มกำไรไตรมาส 4/58 คาดจะทำจุดสูงสุดของปีตามอานิสงส์ทางบวกของ cannibalization ที่จะทยอยสิ้นสุดลงในปลายปี (9M15 มีผลต่อ SSSG ราว -2%) และการรับรู้รายได้สนับสนุนการขายประจำปี ท่ามกลางมุมมองเชิงบวกมากขึ้นต่ออัตราการเติบโตของกำไรปี 59 ที่จะเร่งตัวเป็น +19% เทียบช่วงเดียวกันของปีก่อน  (จาก +4%เทียบช่วงเดียวกันของปีก่อน ในปี 58) ตามการรับรู้กำไรเต็มปีของร้านเมก้า โฮมและ SSSG ของร้านโฮมโปรที่จะกลับมาเป็นบวก +4% จาก -1% ในปี 58   สวนทางกับ ราคาหุ้นที่ Laggard ซื้อขายบน PER ปี 59 ที่ 23 เท่า ต่ำกว่า GLOBAL ที่ 36 เท่าและค่าเฉลี่ยกลุ่มที่ 25 เท่า  จึงคงคำแนะนำ “(BUY, TP9.8) “